ΓΡΑΠΤΗ ΕΡΩΤΗΣΗ E-1983/02

υποβολή: Kathleen Van Brempt (PSE) προς την Επιτροπή

(8 Ιουλίου 2002)

Θέμα: Περιβάλλον — διαφάνεια — σαφήνεια — συμμετοχή του κοινού — περιβαλλοντική πολιτική και νομοθεσία

Έχονταςπόψη το δικαίωμα του κοινού στην πρόσβαση σε πληροφορίες και έγγραφα των θεσμικών οργάνων της Ένωσης·

έχονταςπόψη την ανάγκη για μεγαλύτερη διαφάνεια των εργασιών των θεσμικών οργάνων της Ένωσης·

έχονταςπόψη τη σημασία περαιτέρω μέτρων για την προστασία του περιβάλλοντος σε κοινοτικό επίπεδο και μιας περαιτέρω εναρμόνισης τούτων των μέτρων·

έχονταςπόψη τη σημασία της συμμετοχής του κοινού στις εργασίες των θεσμικών οργάνων της Ένωσης·

λαμβάνονταςπόψη ότι, ως εκ τούτου, πρέπει να ληφθούν όλα τα χρήσιμα μέτρα για να ενθαρρυνθεί αποτελεσματικά η συμμετοχή του κοινού·

έχονταςπόψη τον σχετικό κατακερματισμό της ευρωπαϊκής περιβαλλοντικής νομοθεσίας και, ως εκ τούτου, τον περιορισμένο βαθμό σαφήνειας για το κοινό σε ό, τι αφορά περιβαλλοντικά θέματα·

ερωτά την Επιτροπή:

- εάν κρίνει ότι η εκπόνηση ενός ενοποιημένου κειμένου σχετικά με την ευρωπαϊκή περιβαλλοντική πολιτική και την ευρωπαϊκή περιβαλλοντική νομοθεσία θα μπορούσε να συμβάλει στην αποτελεσματικότερη τήρηση των αρχών της διαφάνειας, καθώς και της πρόσβασης και της συμμετοχής του κοινού·

- Σε περίπτωση που η Επιτροπή δεν συμμερίζεται αυτή τη γνώμη, ποιοι είναι οι σχετικοί λόγοι, και ερωτάται ακόμα η Επιτροπή εάν θεωρεί ότι το ισχύον θεσμικό και κανονιστικό πλαίσιο της περιβαλλοντικής πολιτικής και της περιβαλλοντικής νομοθεσίας είναι συμβατό με μία αποτελεσματική εφαρμογή των προαναφερθεισών αρχών·

- Σε περίπτωση που η Επιτροπή συμμερίζεται αυτή τη γνώμη, ποια μέτρα πρόκειται να λάβει για την πραγματοποίηση των προαναφερθεισών αρχών, και πως θεωρεί ότι το εν λόγω σχέδιο θα αποφέρει συγκεκριμένα αποτελέσματα·

Απάντηση της κας Wallstrm εξ ονόματος της Επιτροπής

(12 Σεπτεμβρίου 2002)

Η Επιτροπή επιθυμεί να επιστήσει την προσοχή του Αξιότιμου Μέλους, κατ' αρχάς, στη δυνατότητα που διαθέτουν οι πολίτες να έχουν πρόσβαση σε διάφορες βάσεις δεδομένων σχετικά με το κοινοτικό δίκαιο, εκ των οποίων μία τουλάχιστον προσφέρεται δωρεάν(1). Το πλεονέκτημα των εν λόγω βάσεων συνίσταται στην προσφορά κατάλληλων εργαλείων πληροφορικής, τα οποία στην πράξη βοηθούν τον χρήστη να βρει τη νομοθεσία που αναζητεί. Οι βάσεις αυτές επιτρέπουν επίσης στους πολίτες να έχουν πρόσβαση στα έγγραφα που συνδέονται με τα διαδοχικά στάδια της έγκρισης της κοινοτικής νομοθεσίας (πρόταση της Επιτροπής, διαδοχικές θέσεις του Κοινοβουλίου και του Συμβουλίου).

Πέραν αυτού, η Επιτροπή έχει επίγνωση του γεγονότος ότι το κοινοτικό δίκαιο στον τομέα του περιβάλλοντος αναπτύχθηκε, τα τελευταία τριάντα χρόνια, με ρεαλιστικό τρόπο, ανταποκρινόμενο μερικές φορές στις άμεσες απαιτήσεις και χωρίς να ακολουθείται συνολικό σχέδιο. Η ίδια προσέγγιση παρατηρείται όχι μόνον σε άλλους τομείς του κοινοτικού δικαίου, όπως στους τομείς των τροφίμων, των κτηνιατρικών θεμάτων ή της γεωργίας, αλλά επίσης και στην περίπτωση του εθνικού δικαίου στον τομέα του περιβάλλοντος, στην πλειονότητα των κρατών μελών.

Η κωδικοποίηση του κοινοτικού δικαίου στον τομέα του περιβάλλοντος, στο σύνολό του, θα αποτελούσε μακρόπνοο έργο. Τα κράτη μέλη που ακολούθησαν αυτή την πορεία συγκρότησαν, κατά γενικό κανόνα, επιστημονική επιτροπή, με αποστολή να επεξεργασθεί ένα συνολικό κείμενο· οι εργασίες αυτές συνήθως είχαν διάρκεια πολλών ετών.

Η ρεαλιστική ανάπτυξη του κοινοτικού δικαίου στον τομέα του περιβάλλοντος θα έχει επίσης ως συνέπεια το γεγονός ότι πιθανώς δεν θα επαρκέσει μια απλή ενοποίηση των κειμένων, δεδομένου ότι θα πρέπει να αποκατασταθεί λογική συνέπεια μεταξύ των διατάξεων που ενίοτε διίστανται, να συμπληρωθούν οι ενδεχόμενες ελλείψεις, να επανεξετασθεί η ορολογία και να αναθεωρηθούν εις βάθος ορισμένες διατάξεις. Στον τομέα των αποβλήτων και μόνον, όπου ανελήφθη αυτό το έργο με μια ιδιωτική πρωτοβουλία, η κατάληξη ήταν ένα κείμενο με περίπου 120 νομικά άρθρα που αφορούσαν το κοινοτικό δίκαιο.

Παρ' όλες αυτές τις δυσκολίες, η Επιτροπή είναι διατεθειμένη να εξετάσει προσεκτικότερα την πρόταση του Αξιότιμου Μέλους και θα την ενημερώσει σχετικά με τα συμπεράσματά της.

(1) Πρόκειται για τη βάση Eur-Lex: http://europa.eu.int/eur-lex/index.html · η Celex: http://www.europa.eu.int/celex/htm/celex_fr.htm, παρέχειπηρεσίες με προστιθέμενη αξία και, για τον λόγο αυτόν, δεν διατίθεται δωρεάν.